  Туспуктэм: Руслан Нуриахметов Майя Бывальцева Удмуртие профильной математикая огъя кун экзаменлы йылпумъянъёс вуизы. 100 балл ньыль пиналъёс басьтӥзы. Со сярысь Дышетонлэсь ӟечлыксэ дунъянъя улосвыл центр ивортӥз. Вылӥ балл Ижысь 24 номеро ИТ-лицейысь, 56 номеро гимназиысь, 45 номеро социально-экономической лицейысь но Вотка лицейысь выпускникъёс басьтӥзы. 11-тӥ классэз быдтэм сярысь аттестат басьтон понна математикая экзаменэз одно ик сётыны кулэ вал. Профильной но базовой математикая тодон-валанъёсты эскеронъёс 2-тӥ но 3-тӥ инвожое ортчизы, отчы 6 сюрс 244 адями пыриськиз. Профильной уровенез вылӥ дышетсконние пырыны малпасьёс сётӥзы, туэ сое 3 сюрс 146 выпускникъёс бырйизы. Азьвыл литература, георграфия, химия тодметъёсъя но ӟуч кылъя йылпумъянъёс тодмо луизы. Туннэ нуналлы 100 балл басьтэмъёс оглом 46 луизы ни. Тегъёс: Удмуртия экзамен пиналъёс Ижкар Вотка Дышетон  